Tvö rafskutluslys urðu í gær þar sem ekið var á börn. Aðstoðarlögreglustjóri segir slysunum hafa fjölgað verulega undanfarið en ekkert aldurstakmark gildir um akstur á rafskutlum.
Árekstur milli bifreiðar og rafmagnshlaupahjóls varð í miðbæ Reykjavíkur rétt eftir klukkan fimm í gær. Á hlaupahjólinu voru tvær fimmtán ára stúlkur og voru þær báðar fluttar með sjúkrabíl til aðhlynningar á bráðadeild. Þær hlutu ekki alvarleg meiðsl en ekki var unnt að fá frekari upplýsingar um líðan þeirra. Í seinna skiptið var tilkynnt um umferðarslys í Garðabæ þar sem ökumaður bakkaði bifreið sinni og sex ára barn á rafmagnshlaupahjóli ók á hlið bifreiðarinnar. Ekki þótti ástæða til að flytja hann á bráðadeild. Guðbrandur Sigurðsson aðstoðaryfirlögregluþjónn umferðardeildar segir að slysum hafi fjölgað mikið samhliða aukinni notkun rafskutlna.
Engin aldurstakmörk eru á notkun rafmagnshlaupahjóla. Guðbrandur segir fátítt að slys þar sem ung börn slasist á rafskutlum komi á borð lögreglunnar. Í lokaskýrslu starfshóps um smáfarartæki eru kynntar tillögur til úrbóta til að auka öryggi notenda farartækjanna. Þórhildur Elín Elínardóttir er samskiptastjóri Samgöngustofu.
Rafskutluslysum hefur fjölgað verulega undanfarið. Í gær var tilkynnt um tvö slík slys þar sem ung börn voru í báðum tilfellum á farartækjunum. 